Document ID: 31998R1440

KOMMISSIONENS FORORDNING (EF) Nr. 1440/98 af 3. juli 1998 om indstilling af fiskeri efter blåhvilling fra fartøjer som fører en medlemsstats flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved forordning (EF) nr. 2635/97 (2), særlig artikel 21, stk. 3, og
ud fra følgende betragtninger:
Rådets forordning (EF) nr. 45/98 af 19. december 1997 om fastsættelse for 1998 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 783/98 (4), fastsætter den del af de samlede tilladte fangstmængder for blåhvilling tildelt Fællesskabet i 1998;
for at overholde bestemmelserne om de kvantitative bgrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den del af den samlede tilladte fangstmængde, der er tildelt Fællesskabet;
ifølge de oplysninger, der er meddelt til Kommissionen, har fangsterne af blåhvilling i farvandene i ICES-område V b (EF-område), VI og VII, taget af fartøjer, som fører en medlemsstats flag eller er registreret i en medlemsstat, nået den del af den samlede tilladte fangstmængde, der er tildelt Fællesskabet for 1998 -
UDSTEDT FØLGENDE FORORDNING:
Artikel 1
Fangsterne af blåhvilling i farvandene i ICES-område V b (EF-område), VI og VII fra fartøjer, der fører en medlemsstats flag, eller er registreret i en medlemsstat, må antages at have opbrugt den del af den samlede tilladte fangstmængde, der er tildelt Fællesskabet for 1998.
Fiskeri efter blåhvilling i fangsterne af blåhvilling i farvandene i ICES-område V b (EF-område), VI og VII fra fartøjer, der fører en medlemstats flag eller er registreret i en medlemsstat, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings ikrafttrædelsesdato.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. juli 1998.

Labels: 8
6